# Guia Ubuntu/Lubuntu
## Què és el Lubuntu?

Lubuntu és una distribució oficial del projecte Ubuntu que té com a lema "menys recursos i més eficiència energètica", utilitzant per a aquesta tasca l'entorn d'escriptori LXDE. El nom Lubuntu sorgeix de la combinació entre LXDE i Ubuntu, seguint l'exemple de Kubuntu o Xubuntu.
El gestor LXDE fa ús de l'administrador de finestres Openbox i intenta ser un sistema operatiu que requereix pocs recursos de memòria RAM, CPU i altres components ideats per també equips portàtils de recursos limitats com netbooks, dispositius mòbils i ordinadors antics. Amb aquest ideal i esquema de desenvolupament, entra en competència interna però amb Xubuntu.

## Història

L'escriptori LXDE ja estava disponible a Ubuntu com a paquet opcional des de la versió 8.10 (Intrepid Ibex). El febrer de 2009 Mark Shuttleworth fou convidat a participar amb LXDE en un projecte conjunt amb la comunitat Ubuntu, que tenia com a objectiu liderar un nou sistema operatiu a partir d'Ubuntu anomenat Lubuntu.
Al març de 2009, el projecte Lubuntu fou creat al Launchpad per Mario Behling, incloent una primera versió del logotip. A més el projecte fou anunciat a la pàgina oficial d'Ubuntu i incloïa la llista d'aplicacions, paquets i components del sistema operatiu.
A l'agost de 2009 s'alliberà la primera ISO de prova com un Live CD, que no es podia instal·lar encara.[8][9] L'11 de maig de 2011 Lubuntu passà a formar part com a membre oficial de la família Ubuntu, per poder tenir major visibilitat en la comunitat. A més, els seus paquets estaran disponibles en els repositoris oficials d'Ubuntu, igual que les imatges ISO.

## Ubuntu. Més que un s.o., un estil propi.

Una distribució GNU/Linux (també anomenada distro) és una recopilació d'aplicatius i eines conjuntament amb el nucli Linux. Es troben empaquetades d'una determinada manera amb utilitats que facilitaran la configuració del sistema.
Ubuntu (http://ubuntu.com) és una distribució GNU/Linux basada en Debian fàcil d'usar i orientada tant a l'usuari d'escriptori com al servidor com ho és Lubuntu. Es manté a través d'una comunitat de desenvolupadors que reben el suport de l'empresa Canonical, la qual ven serveis relacionats amb la distribució. Canonical, empresa subvencionada per un multimilionari africà anomenat Mark Shuttleworth (http://ca.wikipedia.org/wiki/Mark_Shuttleworth), té per objectiu ser un sistema operatiu d'escriptori enfocat a l'usuari mitjà amb poca experiència amb GNU/Linux i amb el compromís de ser subministrat i actualitzat gratuïtament (normalment gairebé dia apareixen noves actualitzacions). A més, ofereix la garantia que cada 6 mesos sortirà una nova versió del sistema. Els guanys econòmics sols provenen del suport tècnic, el que la diferencia de la resta de les altres distribucions comercials.
La seva filosofia es basa en el Manifest Ubuntu, que promou que el programari ha d'estar disponible sense cap cost i amb la possibilitat d'adaptar-lo a les necessitats de cada usuari. Així doncs, Lubuntu també comparteix aquests valors.
* Mai es pagarà per Ubuntu. Ni tan sols existeix un preu diferenciador per a una enterprise edition.
* S'inclouran les millors traduccions i infraestructures d'accessibilitat possibles. D'aquesta manera, Ubuntu estarà a l'abast de moltes persones.
* La política de versions serà regular i predicible, concretament cada 6 mesos. Tenint la possibilitat d'utilitzar la versió estable o la de desenvolupament. Cada versió tindrà com a mínim suport durant 18 mesos.
* Ubuntu vol promoure els principis del desenvolupament del programari lliure. Es pretén animar a fer ús del programari, millorar-lo i distribuir-lo.
Actualment, Lubuntu dóna suport a les arquitectures: Intel x86 (IBM-COMPATIBLE PC), AMD64 i PowerPC (MAC). A la distribució, s'inclouen més de 35.000 paquets que van des del nucli Linux fins al Unity, aportant totes les aplicacions necessàries per a l'escriptori, accés a Internet, programació i serveis. Al Capítol Desè, de la http://ca.wikibooks.org/wiki/Guia_Ubuntu, trobareu informació de què són els paquets de programari. Com a curiositat, la paraula Ubuntu ve de l'Àfrica i significa “Ser humanitari/generós amb els altres”, encaixant així amb l'esperit del programari lliure. La primera versió d'Ubuntu té com a número de versió 4.10, segons la data de creació, any i mes de lliurament. En aquest cas, la data de lliurament va ser l'octubre de 2004, és a dir, mes 10 de l'any 2004. Si combinem aquests números, ens surt 4.10, les successives versions segueixen el mateix procediment. Cada versió també té un nom en clau. En alguns àmbits se'n podria dir nom de fàbrica. Per aquest nom s'utilitza un nom animal (o ésser) amb un adjectiu graciós.
Algunes versions anteriors: Intrepid Ibex, cabra montesa intrèpida; Hardy Heron, Garsa robusta; Dapper Drake, Drac pulcre. A continuació teniu una taula amb totes les versions indicant fins quina data tenen suport per part de Canonical.
Patrocinat per l'empresa Canonical (http://canonical.com), Ubuntu va néixer a partir de la distribució Debian. Aquesta és molt coneguda pel seu gestor de paquets integrat que fa molt simple la instaŀlació de milers d'aplicacions molt fàcilment, ràpida i eficient. Els arxius d'aquests paquets tenen l'extensió “.deb”.
Un altre objectiu primordial d'Ubuntu és aconseguir una distribució fàcil d'utilitzar amb un escriptori consistent i integrat. De tal manera que, en un principi, es va optar per potenciar concretament l'escriptori Gnome. Actualment s'ha optat per un escriptori més lleuger com el Unity, per tal d'aprofitar millor els recursos de maquinari. També és possible instaŀlar-hi el Gnome o el KDE des de l'Ubuntu, o bé fer servir la distribució Kubuntu (http://www.kubuntu.org/) que és el mateix que una Ubuntu amb l'escriptori principal KDE. Aquesta guia es basa en l'Ubuntu, tot i que la instaŀlació de Kubuntu és idèntica. L'únic en què es diferencien és en l'escriptori.